Whaitiri

U maorskoj mitologiji, Whaitiri je žensko božanstvo, personifikacija groma i munje. U maorskoj mitologiji se sa munjama povezuje i bog vremena Tāwhirimātea, ali se on spominje kao vrhovni vladar svih pojava u zraku. Slična joj je božica Matakerepō.

 Whaitiri i Kaitangata 
desno|300px|mini|Munje i gromovi, Whaitirini znaci
Whaitiri je zastrašujuća božica. Odlučila je pronaći muža na Zemlji, te je sišla ka Kaitangati, smrtnom potomku heroja Mauija. On je nju oženio, ali je on bio blage prirode i vrlo različit od nje. Whaitiri ubija svoju robinju Anonokiju, nad čim se Kaitangata zgadi. Kad je Kaitangata otišao ribariti, Whaitiri ubija dvije njegove rođakinje. Ali bogovi zato kazne Whaitiri: oslijepe je, te dok se čudila, iz podzemlja dođe žena, božica smrti, koja joj objasni što je učinila. Jednog dana Kaitangata je opisivao svoju ženu strancima, koji su ga slušali, a ona je prisluškivala. Kaitangata je rekao da Whaitiri ima srce hladno kao snijeg. To posrami Whaitiri. Poslije je Kaitangata prigovorio ženi zato što su im djeca prljava. Whaitiri se tad ispriča suprugu i djeci te pobjegne na nebo kao oblak. Poslije su je pronašli njeni unuci, Tāwhaki i Karihi.

 Imena i epiteti 
Whaitiri ("grom"),
Whatitiri ("grom"),
Whaitiri-mātakataka ("grom koji ruši").

 Također pogledajte 
 Matakerepō

Kategorija:Maorska mitologija